Hans Wilhelm Longva

Hans Wilhelm Longva (født 31. januar 1942 i Oslo, død 12. oktober 2013) var en norsk jurist og diplomat. Han var spesielt kjent for sin rolle i Midtøsten-diplomatiet, og var Norges ambassadør til Kuwait i 1984–1991, Ankara i 2001–2006, Baku i 2006 og Damaskus og Beirut i 2006–2008.

 Virke 
Longva ble cand.jur. i 1965 og ble knyttet til Utenriksdepartementet som sekretær i 1966. Han tjenestegjorde ved ambassadene i Kairo, Beirut og fra 1984 i Kuwait, hvor han var ambassadør sideakkreditert til Manama, Doha og Aden, fra 1990 også til Sana. Fra 2001 til 2006 var han ambassadør i Ankara i Tyrkia, i 2006 var han i Baku i Aserbajdsjan og fra 2006 til 2008 var han ambassadør i Damaskus i Syria og Beirut i Libanon. Han var også ekspedisjonssjef og sjef for UDs juridiske avdeling. 

 Libanon 
Longvas diplomatiske karriere var gjentatte ganger vært preget av dramatikk.«Ut i felten igjen», VG, 13. januar 2002, s. 34–35. Da han var chargé d'affaires i Beirut fikk han i oppdrag å tilrettelegge for norske FN-soldaters deltagelse i UNIFIL-styrken.Om Longvas arbeid med FN-styrkene, se også Wegger Strømmen og Dag Leraand: I kamp for fred. UNIFIL i Libanon – Norge i UNIFIL, 1978–98, Oslo, Gazette Bok as, 2005. I september 1978 medvirket Longva til redningen av en sterkt skadet norsk soldat, en bedrift han 22 år senere, sammen med fem andre, ble hedret med Forsvarets medalje for edel dåd for.«Åtte hedret for edel dåd av Forsvaret», Aftenposten, 24. januar 2001, s. 10. I Beirut i desember 1978 ble Longva forsøkt kidnappet, men unnslapp ved å kaste seg over en mur. Han falt ned en etasje og ble sterkt skadet. Den da bannlyste lederen av PLO Yasir Arafat kom på besøk til ham på sykehuset som førte til at isen mellom Norge og PLO etterhvert forsvant.

 Invasjonen av Kuwait 
Da Irak invaderte Kuwait i september 1990, var Longva såkalt doyen, den utenlandske ambassadør i det diplomatiske korps som hadde lengst tjenestetid på stedet. Han opplevde å få den norske ambassadebygningen avsperret og personellet isolert. Sammen med Libanons ambassadør medvirket Longva til at utenlandsk diplomatisk personale ble evakuert fra det okkuperte Kuwait.

 Oslo-kanalen 
Longva spilte en viktig rolle som døråpner for den såkalte Oslo-kanalen i 1992.Maktutredningens rapportserie nr. 64: ''Redskap eller aktør? Fafos rolle i norsk Midtøsten-politikk Særlig viktig var hans langvarige og gode forbindelse med Yasir Arafat.

 Utmerkelser 

 I 1990 ble han utnevnt til ridder av 1. klasse av St. Olavs Orden for embetsfortjeneste.
 I 2000 fikk han Forsvarets medalje for edel dåd.«Hedret 22 år etter heltedåden», nrk.no, 22. januar 2001, besøkt 14. oktober 2013.
 I 2002 ble han utnevnt til kommandør av Den Kongelige Norske Fortjenstorden for embetsfortjeneste.«Tildeling av ordener og medaljer», kongehuset.no, besøkt 14. oktober 2013.

 Referanser 

Kategori:Norske jurister
Kategori:Norske ambassadører
Kategori:Norges ambassadører til Aserbajdsjan
Kategori:Norges ambassadører til Bahrain
Kategori:Norges ambassadører til Jemen
Kategori:Norges ambassadører til Kuwait
Kategori:Norges ambassadører til Libanon
Kategori:Norges ambassadører til Qatar
Kategori:Norges ambassadører til Syria
Kategori:Norges ambassadører til Sør-Jemen
Kategori:Norges ambassadører til Tyrkia
Kategori:Riddere av 1. klasse av St. Olavs Orden
Kategori:Den Kongelige Norske Fortjenstorden
Kategori:Forsvarets medalje for edel dåd
Kategori:Personer fra Oslo